**Αθήνα:** 18.11.2019

**Αρ. Πρωτ.:** 1620

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Αλλαγές στα φορολογικά που ζητά η Ε.Σ.Α.μεΑ. για τα άτομα με αναπηρία και χρόνιες παθήσεις**

Τις προτάσεις της επί του νομοσχεδίου του υπουργείου Οικονομικών «Φορολογική μεταρρύθμιση με αναπτυξιακή διάσταση για την Ελλάδα του αύριο» κατέθεσε η Ε.Σ.Α.μεΑ. με επιστολή της, ενώ την προηγούμενη εβδομάδα είχε πάρει μέρος και στη δημόσια διαβούλευση.

Μεταξύ άλλων η Ε.Σ.Α.μεΑ. ζητά:

* Απαλλαγή από την εισφορά αλληλεγγύης σε όλα τα άτομα με αναπηρία, με ποσοστό 50% και άνω, ανεξαρτήτως κατηγορίας αναπηρίας καθώς και στα πρόσωπα που βαρύνονται φορολογικά από άτομα με βαριές αναπηρίες με ποσοστό αναπηρίας 50% και άνω (νοητική αναπηρία, αυτισμό, σύνδρομο down, εγκεφαλική παράλυση ή βαριές πολλαπλές και ψυχικές αναπηρίες).
* Τον χαμηλότερο συντελεστή ΦΠΑ που επιτρέπει η νομοθεσία στα απαραίτητα βοηθήματα-εργαλεία διαβίωσης των ατόμων με βαριά κινητική αναπηρία, χρόνιες παθήσεις και άλλες αναπηρίες.
* Απαλλαγή από τα τεκμήρια, το τέλος επιτηδεύματος και τον ΕΝΦΙΑ.
* Μείωση φόρου από ιατρικές δαπάνες. Επαναφορά του άρθρου 18 του ν. 4172/2013 που προέβλεπε μείωση φόρου από ιατρικές δαπάνες, για τα άτομα με αναπηρία, με χρόνιες παθήσεις και τις οικογένειές τους, καθώς και διεύρυνση αυτού.

**Αναλυτικά** [**οι προτάσεις της Ε.Σ.Α.μεΑ. στην επιστολή**](https://www.esamea.gr/our-actions/ypoik/4426-i-e-s-a-mea-katathetei-tis-protaseis-tis-gia-ta-atoma-me-anapiria-me-xronies-pathiseis-kai-tis-oikogeneies-toys-sto-sxedio-nomoy-me-thema-forologiki-metarrythmisi-me-anaptyxiaki-diastasi-gia-tin-ellada-toy-ayrio)**.**

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**  Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |